Замілаванне родным краем, дзе, нібы чародка гарэзлівых птушак, праляцелі гады жыцця. Шчырая адданасць любай старонцы, дзе да дробязей знаёмы кожная сцяжынка, кожны куточак у гаёвых засенях, кожны палетак, старанна апрацаваны руплівай рукою сейбіта. Прафесійны і грамадзянскі абавязак перад вяскоўцамі, з якімі давялося жыць побач і працаваць у згодзе і добрасуседстве. У такіх вобразах, перададзеных вершаваным словам, выказвае свае пачуцці да малой радзімы Антон Браніслававіч Анісовіч. Антон Браніслававіч -- актыўны ўдзельнік літаб’яднання “Выток”, створанага пры цэнтральнай раённай бібліятэцы. Яго яркія выступленні перад аматарамі літаратуры і мастацтва на шматлікіх мерапрыемствах заўсёды выклікаюць цікавасць у слухачоў. Можа, яшчэ і таму, што вобразы малой радзімы, якія пранізваюць у